OpenLLM-France/wikimedia huggingface dataset:
# Laura Baldwin

Laura Jane Baldwin (17 de gener de 1980) és una regatista anglesa que va competir als Jocs Olímpics d'Estiu de 2004 navegant en la classe Europe.
El 2020, Baldwin va exercir de portaveu en les protestes d'Extinction Rebellion contra els creuers amarrats a Weymouth durant la pandèmia de COVID-19. L'octubre de 2021, Baldwin va formar part d'un grup d'activistes que van bloquejar l'entrada a la refineria de Fawley a Hampshire, juntament amb el seu company olímpic Etienne Stott.

## Referències

* ↑ «Laser training a big hit !», 04-02-2015. Arxivat de l'original el 5 March 2015. [Consulta: 18 abril 2022].
* ↑ «ISAF Sailor Profile». ISAF. [Consulta: 7 febrer 2013].
* ↑ «Cruise ship companies hit back at Weymouth Bay protesters». Dorset Echo.
* ↑ Hancock, Sam. «'Best club in London': Extinction Rebellion closes streets as it launches latest mass protest». The Independent, 24-08-2021. [Consulta: 25 agost 2021].
* ↑ «Olympians among protesters blocking Fawley oil refinery». , 28-10-2021.
# Lockwood Pirie

Lockwood Pirie (Brooklyn, 25 d'abril de 1904 - Miami, 4 de maig de 1965) va ser un regatista estatunidenc, vencedor d'una medalla olímpica.
El 1948 va prendre part en els Jocs Olímpics d'Estiu de Londres, on va guanyar la medalla de bronze en la Classe Swallow del programa de vela. A bord del Margaret, formà tripulació junt a Owen Torrey.
En el seu palmarès també destaquen tres medalles al Campionat del món de vela de classe Star, de bronze el 1940, d'or el 1948 i de plata el 1950.

## Referències

* ↑ «Olympedia – Woody Pirie». [Consulta: 20 octubre 2021].
* ↑ «1940 World Championship - San Diego, CA». [Consulta: 20 octubre 2021].
* ↑ «1948 World Championship - Cascais, Portugal». [Consulta: 20 octubre 2021].
* ↑ «1950 World Championship - Chicago, Illinois». [Consulta: 20 octubre 2021].
# Vela als Jocs Olímpics d'Estiu de 1928

Als Jocs Olímpics d'Estiu de 1928 celebrats a la ciutat d'Amsterdam (Països Baixos) es disputaren tres proves de vela esportiva. La competició se celebrà a Zuiderzee entre els dies 2 i 9 d'agost de 1928.

## Comitès participants

Hi participaren un total de 127 regatistes, entre ells una única dona, de 23 comitès nacionals diferents:
| Alemanya (6) Argentina (5) Àustria (1) Bèlgica (6) Dinamarca (6) Espanya (6) Estats Units (11) Estònia (5) Finlàndia (1) França (13) Hongria (6) Itàlia (12) | Letònia (1) Mònaco (1) Noruega (9) Països Baixos (11) Polònia (2) Portugal (4) Regne Unit (7) Sud-àfrica (1) Suècia (11)  Suïssa (1) Txecoslovàquia (1) |

## Resum de medalles

| Prova | Or | Argent | Bronze |
| 12' Dinghy detalls | Sven Thorell | Henrik Robert | Bertil Broman |
| 6 metres detalls | Noruega NornaOlav de Noruega Johan Anker Erik Anker Håkon Bryhn | Dinamarca Hi-HiVilhelm Vett Nils Otto Møller Aage Høy-Petersen Peter Schlütter | Estònia Tutti VNikolai Vekšin William von Wirén Eberhard Vogdt Georg Faehlmann Andreas Faehlmann |
| 8 metres detalls | França l'Aile VIDonatien Bouché Carl de la Sablière André Derrien Virginie Hériot André Lesauvage Jean Lesieur | Països Baixos HollandiaGerard de Vries Lentsch Maarten de Wit Lambertus Doedes Hendrik Kersken Johannes van Hoolwerff Cornelis van Staveren | Suècia SylviaClarence Hammar Tore Holm Carl Sandblom John Sandblom Philip Sandblom Wilhelm Törsleff |

## Medaller

| Posició | País | | | | Total |
| 1 | Noruega | 1 | 1 | 0 | 2 |
| 2 | Suècia | 1 | 0 | 1 | 2 |
| 3 | França | 1 | 0 | 0 | 1 |
| 4 | Dinamarca | 0 | 1 | 0 | 1 |
| 4 | Països Baixos | 0 | 1 | 0 | 1 |
| 6 | Estònia | 0 | 0 | 1 | 1 |
| 6 | Finlàndia | 0 | 0 | 1 | 1 |

## Referències

* ↑ «Olympedia – Sailing at the 1928 Summer Olympics». [Consulta: 8 setembre 2024].
* ↑ La regatista Virginie Hériot competí en el Comitè Nacional Francès i guanyà la medalla d'or en la classe de 8 metres
# Sibyl Vane

Sibyl Vane fou una banda de música indie rock formada a Barcelona per Padi (guitarra i veu), Luciana (baix i veu) i Rocío (bateria). Entre les seves influències es troben bandes com Sleater-Kinney, Bikini Kill, Breeders, Pixies, The Slits, Le Tigre o Superchunk. Van publicar dos discos Mermelada de Tomate (Cydonia, 2004) i Turisme de interior (Bcore Disc, 2006)
Després de la dissolució, Luciana va formar part de grups com Anticonceptivas, Amore, Pegasvs i Thelemáticos (també amb Rocio), actualment lidera Svper. Padi va formar durant un temps Centella i Rocio és un dels components del duo Ultramort.

## Història

El nom de Sibyl Vane prové del llibre El retrat de Dorian Gray d'Oscar Wilde i és el nom de l'actriu de la qual Dorian Gray s'enamora.
Van debutar amb un primer concert l'any 2003, al festival Funhouse, un esdeveniment organitzat per la banda de Barcelona Nisei. Pocs mesos després, graven el seu disc debut Mermelada de Tomate (Cydonia, 2004) amb el productor Lluís Cots i mesclat per Santi Garcia. L'àlbum es cola en les llistes del millor de l'any de diversos mitjans especialitzats. La primera edició s'esgota en temps rècord. En publiquen una segona edició, aquesta vegada amb el segell Bcore, amb tres cançons totalment noves i enregistrades als estudis de Jens Neumaier del grup 12Twelve.
Abans de l'edició del seu segon disc, una cançó seua va ser inclosa en el recopilatori del 15è aniversari del segell Bcore BCore Disc 15th Anniversary 1990-2005 (2005). A més, en conjunt amb un incipient segell amb un peu a Madrid i un altre a Berlín, Piedra Papel Tijera, editen Consumir Preferiblemente (Piedra, Papel, Tijera, 2005), un disc de quatre cançons, les tres que es van afegir a la reedició de Mermelada de Tomàquet més la inèdita fins llavors «Fecha de caducidad», que més tard inclouran en el seu segon disc.
Turismo de Interior (BCore, 2006), publicat l'octubre de 2006 fou llur segon àlbum d'estudi. Aquesta vegada va ser produït per Santi Garcia i va significar un gir en la seva curta carrera. Són onze cançons amb un so més cru i agressiu que els seus predecessors.
A final de l'any 2007 van anunciar de manera molt discreta la seva dissolució.

## Referències

* ↑ Costa, Luis «Pegasvs, 'Pegasvs'» (en castellà). El País [Madrid], 27-02-2012. ISSN: 1134-6582.
* ↑ Sibyl Vane. Discografia BCore Disc. Arxivat 2018-03-11 a Wayback Machine. Consultat 10 de març de 2018.
* ↑ López, Carmen «Ladyfest: esto está pasando sin tu permiso» (en castellà). El País, 20-06-2013. Arxivat de l'original el 2018-03-12 [Consulta: 12 març 2018].
* ↑ «Los discos de la semana» (en castellà). El Mundo, 04-10-2006.
* ↑ Sibyl Vane, Grupo de punk-pop de la escena barcelonesa. La Fonoteca. Consultat 10 de març 2018.
# Sidi Ifni-Nou Alacant

Sidi Ifni-Nou Alacant és un barri de la ciutat d'Alacant, conegut simplement per Nou Alacant. Format per un total de 4.941 habitants (2.483 homes i 2.458 dones), segons el cens de l'any 2022. Aquesta zona està delimitada pels barris de la Verge del Carme i les Quatre-centes Vivendes al nord, les Carolines Altes al sud, el Garbinet a l'est, i Altossano-Conde Lumiares a l'oest. El seu codi postal és el 03009.

## Referències

* ↑ «ESTADÍSTICAS POBLACIÓN DE ALICANTE» (en castellà). Ajuntament d'Alacant. Arxivat de l'original el 16 de maig 2022. [Consulta: 10 setembre 2023].
# Signy-Montlibert

Signy-Montlibert és un municipi francès situat al departament de les Ardenes i a la regió del Gran Est. L'any 2007 tenia 79 habitants.

## Demografia
### Població

El 2007 la població de fet de Signy-Montlibert era de 79 persones. Hi havia 32 famílies de les quals 8 eren unipersonals (8 homes vivint sols), 16 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 34 eren l'habitatge principal de la família, 12 eren segones residències i 8 estaven desocupats. 52 eren cases i 2 eren apartaments. Dels 34 habitatges principals, 29 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 2 tenien dues cambres, 4 en tenien tres, 8 en tenien quatre i 20 en tenien cinc o més. 20 habitatges disposaven pel capbaix d'una plaça de pàrquing. A 11 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Signy-Montlibert el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 8 |
| 8 | 65 a 69 | 0 |
| 0 | 60 a 64 | 8 |
| 0 | 55 a 59 | 0 |
| 8 | 50 a 54 | 0 |
| 0 | 45 a 49 | 12 |
| 4 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 8 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 55 persones, 38 eren actives i 17 eren inactives. De les 38 persones actives 35 estaven ocupades (20 homes i 15 dones) i 4 estaven aturades (4 dones i 4 dones). De les 17 persones inactives 4 estaven jubilades, 6 estaven estudiant i 7 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa alimentària.
L'únic establiment comercial que hi havia el 2009 era una fleca.
L'any 2000 a Signy-Montlibert hi havia 11 explotacions agrícoles que ocupaven un total de 1.024 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* ↑ Exploitations agricoles
* Résumé statistique Fitxa resum de dades estadístiques de Signy-Montlibert a l'INSEE.
* Évolution et structure de la population Fitxa amb el detall de dades de Signy-Montlibert a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Silley-Amancey

Silley-Amancey és un municipi francès situat al departament del Doubs i a la regió de Borgonya - Franc Comtat. L'any 2007 tenia 117 habitants.

## Demografia
### Població

El 2007 la població de fet de Silley-Amancey era de 117 persones. Hi havia 40 famílies de les quals 8 eren unipersonals (8 homes vivint sols), 12 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 40 eren l'habitatge principal de la família, 1 era una segona residència i 1 estava desocupat. 29 eren cases i 13 eren apartaments. Dels 40 habitatges principals, 24 estaven ocupats pels seus propietaris, 14 estaven llogats i ocupats pels llogaters i 2 estaven cedits a títol gratuït; 2 tenien dues cambres, 4 en tenien tres, 9 en tenien quatre i 25 en tenien cinc o més. 39 habitatges disposaven pel capbaix d'una plaça de pàrquing. A 18 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Silley-Amancey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 4 |
| 8 | 50 a 54 | 4 |
| 4 | 45 a 49 | 4 |
| 4 | 40 a 44 | 0 |
| 8 | 35 a 39 | 4 |
| 0 | 30 a 34 | 8 |
| 4 | 25 a 29 | 0 |
| 8 | 20 a 24 | 0 |
| 0 | 15 a 19 | 0 |
| 8 | 10 a 14 | 4 |
| 16 | 5 a 9 | 8 |
| 4 | 0 a 4 | 4 |

## Economia

El 2007 la població en edat de treballar era de 71 persones, 55 eren actives i 16 eren inactives. De les 55 persones actives 50 estaven ocupades (31 homes i 19 dones) i 5 estaven aturades (1 home i 4 dones). De les 16 persones inactives 3 estaven jubilades, 8 estaven estudiant i 5 estaven classificades com a «altres inactius».

### Activitats econòmiques

Dels 6 establiments que hi havia el 2007, 1 era d'una empresa extractiva, 2 d'empreses de construcció, 1 d'una empresa de comerç i reparació d'automòbils, 1 d'una empresa financera i 1 d'una empresa classificada com a «altres activitats de serveis».
L'únic servei als particulars que hi havia el 2009 era un electricista.
L'any 2000 a Silley-Amancey hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Silley-Amancey a l'INSEE.
* Évolution et structure de la population Fitxa amb el detall de dades de Silley-Amancey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Silley-Bléfond

Silley-Bléfond és un municipi francès situat al departament del Doubs i a la regió de Borgonya - Franc Comtat. L'any 2007 tenia 72 habitants.

## Demografia
### Població

El 2007 la població de fet de Silley-Bléfond era de 72 persones. Hi havia 28 famílies de les quals 8 eren unipersonals (8 homes vivint sols), 4 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 24 eren l'habitatge principal de la família, 2 eren segones residències i 5 estaven desocupats. Tots els 31 habitatges eren cases. Dels 24 habitatges principals, 20 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 2 tenien dues cambres, 2 en tenien tres, 9 en tenien quatre i 12 en tenien cinc o més. 19 habitatges disposaven pel capbaix d'una plaça de pàrquing. A 12 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Silley-Bléfond el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 4 |
| 4 | 40 a 44 | 0 |
| 4 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 50 persones, 32 eren actives i 18 eren inactives. De les 32 persones actives 30 estaven ocupades (17 homes i 13 dones) i 2 estaven aturades (2 dones i 2 dones). De les 18 persones inactives 5 estaven jubilades, 5 estaven estudiant i 8 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa extractiva, 1 d'una empresa immobiliària i 1 d'una empresa de serveis.
L'any 2000 a Silley-Bléfond hi havia 5 explotacions agrícoles que ocupaven un total de 265 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Silley-Bléfond a l'INSEE.
* Évolution et structure de la population Fitxa amb el detall de dades de Silley-Bléfond a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# NGC 7492

NGC 7492 és un cúmul globular a la constel·lació d'Aquari. És un cúmul perifèric de la Via Làctia, a 81200 anys llum del centre galàctic i a 84.000 anys llum de la Terra, i una distància al Sol de 26,8 Kpc. Per la seva distància tan allunyada és difícil resoldre-lo en estrelles, la més brillant d'elles de magnitud 15,5. És un dels cúmuls menys densos (classe XII) i manca de nucli central. S'acosta a nosaltres a raó de 208 km/s.
Va ser descobert per l'astrònom William Herschel en 1786.

## Enllaços externs

* NGC 7492 (NASA Extragalactic Database)
* Catàleg SEDS

## Referències

* 1 2 Sangmo Sohn «Ultraviolet properties of Galactic globular clusters with GALEX. II. Integrated colors» (en anglès). Astronomical Journal, 5, 24-09-2012, pàg. 126. DOI: 10.1088/0004-6256/144/5/126.
* 1 2 Ralf-Dieter Scholz «Global survey of star clusters in the Milky Way» (en anglès). Astronomy and Astrophysics, 10-2013, pàg. 53–53. DOI: 10.1051/0004-6361/201322302.
* ↑ William E. Harris «A catalog of parameters for globular clusters in the Milky Way» (en anglès). Astronomical Journal, 1996, pàg. 1487. DOI: 10.1086/118116.
* 1 2 Ilaria Musella «RR Lyrae-based calibration of the Globular Cluster Luminosity Function» (en anglès). Monthly Notices of the Royal Astronomical Society, 4, 08-12-2005, pàg. 1357–1366. DOI: 10.1111/J.1365-2966.2005.09819.X.
* ↑ William E. Harris. «Catalogue of Milky Way Globular Cluster Parameters», febrer 2003. [Consulta: 31 octubre 2007].
* ↑ Seligman
# Elisabetta Dami

Elisabetta Dami (Milà, 1958) és una escriptora italiana, especialitzada en literatura infantil, que escriu sota els pseudònims Geronimo Stilton i Tea Stilton. Elisabetta és filla de l'editor Piero Dami, especialitzat en literatura infantil. Viu entre Itàlia i els Estats Units. Li agrada viatjar i viure tot tipus d'aventures: ha pujat al Kilimanjaro, ha viatjat arreu del món, té llicència per pilotar avions i ha fet maratons a Nova York i al desert del Sàhara. Elisabetta aprofita totes aquestes experiències per crear les aventures que viuen els seus personatges.
Elisabetta va començar a crear les seves històries, protagonitzades per ratolins, treballant com a voluntària en un hospital infantil, per tal d'ajudar els nens. Els seus llibres es venen a quaranta països i se n'han fet dibuixos animats, jocs i musicals. Signa les seves obres amb el nom dels seus personatges protagonistes perquè vol que els nens creguin el món de fantasia de Geronimo Stilton.
Elisabetta Dami ha creat una fundació per donar suport a projectes d'ajuda a la infància i al medi ambient.

## Referències

* ↑ «Elisabetta Dami: Stilton dona esperança als nens». El Periodico, 09-07-2012. [Consulta: 1r abril 2017].
* ↑ «Elisabetta Dami: Que tants nens llegeixin Geronimo em fa sentir mare». Diari Ara, 16-07-2012. [Consulta: 1r abril 2017].
* ↑ «Elisabetta Dami. Fòrum Impulsa 2012» (en anglès). The WorldNews, 04-07-2012. [Consulta: 1r abril 2017].
* ↑ «Elisabetta Dami ONLUS» (en italià i anglès). Elisabetta Dami ONLUS. Arxivat de l'original el 2 d’abril 2017. [Consulta: 1r abril 2017].

## Enllaços externs

* Elisabetta Dami Arxivat 2017-04-02 a Wayback Machine.
* Geronimo Stilton
# Mariac

Mariac (en francès i occità) és un municipi de la regió d'Alvèrnia-Roine-Alps i el departament de l'Ardecha. L'1 de gener del 2021 tenia 546 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 10 novembre 2024].
# HD 5

HD 5 és una estrella situada a 293,3 any llum a la constel·lació dels Peixos.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Llengua del terme, de l'obra o del nom: anglès. Data de publicació: 1999.
* 1 2 3 4 5 6 7 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* ↑ SIMBAD HD 5 -- Star

## Enllaços externs

* HD 5 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 00$^h$ 05$^m$ 10,18$^s$; +2° 23′ 49,9″
# Léon Tellier

Léon Tellier va ser un regatista francès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de bronze en la primera cursa de la categoria de 0 a ½ tona del programa de vela, formant equip amb Henri Monnot i Gaston Cailleux. En la segona de les curses d'aquesta categoria fou quart, mentre en la prova de classe oberta hagué d'abandonar.

## Referències

* 1 2 «Léon Tellier Olympic Results». sports-reference.com. Arxivat de l'original el 15 de desembre 2012. [Consulta: 30 setembre 2015].
# Solatge (Cantal)

Soulages és un municipi francès situat al departament de Cantal i a la regió d'Alvèrnia-Roine-Alps. L'any 2007 tenia 79 habitants.

## Demografia
### Població

El 2007 la població de fet de Soulages era de 79 persones. Hi havia 30 famílies de les quals 8 eren unipersonals (4 homes vivint sols i 4 dones vivint soles), 7 parelles sense fills, 11 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 60 habitatges, 32 eren l'habitatge principal de la família, 20 eren segones residències i 8 estaven desocupats. 59 eren cases i 1 era un apartament. Dels 32 habitatges principals, 29 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 4 tenien quatre cambres i 28 en tenien cinc o més. 19 habitatges disposaven pel capbaix d'una plaça de pàrquing. A 14 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Soulages el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 8 | 70 a 74 | 16 |
| 8 | 65 a 69 | 0 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 4 |
| 4 | 30 a 34 | 4 |
| 4 | 25 a 29 | 4 |
| 0 | 20 a 24 | 0 |
| 4 | 15 a 19 | 4 |
| 4 | 10 a 14 | 0 |
| 8 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 48 persones, 29 eren actives i 19 eren inactives. De les 29 persones actives 27 estaven ocupades (17 homes i 10 dones) i 2 estaven aturades (2 homes). De les 19 persones inactives 9 estaven jubilades, 7 estaven estudiant i 3 estaven classificades com a «altres inactius».

### Activitats econòmiques

L'any 2000 a Soulages hi havia 19 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# John Sibbit

John Ephraim "Jack" Sibbit (Manchester, 3 d'abril de 1895 - 5 d'agost de 1950) va ser un ciclista anglès que es dedicà a la pista i que va prendre part en dos Jocs Olímpics, el 1928 i el 1936.
El 1928, a Amsterdam, guanyà la medalla de plata en la prova de tàndem, fent parella amb Ernest Chambers. El 1936, a Berlín, també en tàndem quedà eliminat en quarts de final.
Durant la seva carrera esportiva guanyà nombrosos campionats nacionals de ciclisme en pista.

## Referències

* ↑ «Olympedia – Jack Sibbit». [Consulta: 2 novembre 2024].
* ↑ «"Sports in Brief." Times, 13 July 1931, p. 6». , 13-07-1931, p. 6.
* ↑ «A History of Manchester Wheelers' Club 1883-1983». Manchester Wheelers.